BIRŠTONO SAVIVALDYBĖS
JAUNIMO REIKALŲ TARYBOS
POSĖDŽIO PROTOKOLAS

2021 m. vasario 5 d. 


Posėdžio pradžia – 13.00 val., pabaiga – 14.00 val.
Posėdžio pirmininkė – Dovilė Adamonytė.
Posėdžio sekretorius – Deivis Slavinskas, Jaunimo reikalų koordinatorius.
Susitikimo metodas – „Zoom“ vaizdo konferencijų platforma.
Dalyvavusių Tarybos narių sąrašas patvirtinamas elektroniniu būdu: Dovilė Adamonytė, Gabrielė Kamarauskaitė, Kristina Šalčiūtė, Helmanas Lik, Deivis Slavinskas

DARBOTVARKĖ
1. Neaktyvių narių atsistatydinimo prašymų pranešimas ir esamos SJRT situacijos aptarimas. Pranešėjas – Dovilė Adamonytė.
2. Naujų narių priėmimo tvarkos ir kitų nuostatų punktų diskusija. Pranešėjai – Dovilė Adamonytė ir Helmanas Lik.
3. [bookmark: _Hlk63935553]2021 m. SJRT veiklos plano derinimas. Pranešėjai – Dovilė Adamonytė ir Deivis Slavinskas.
4. Jaunimo poreikių klausimyno sudarymo diskusija. Pranešėjai – Dovilė Adamonytė, Helmanas Lik, Deivis Slavinskas.
5. Kiti klausimai.

Jaunimo reikalų tarybos pirmininkė Dovilė Adamonytė informavo, kad posėdyje dalyvauja 4 iš 8 Tarybos narių, kvorumas yra, todėl būtų galima posėdį pradėti.
Tarybos nariai bendru sutarimu pasiūlė pradėti posėdį.

1. SVARSTYTA. Neaktyvių narių atsistatydinimo prašymų pranešimas ir esamos SJRT situacijos aptarimas.
Tarybos pirmininkė Dovilė Adamonytė informavo, kad yra gauti Austėjos Žėkaitės ir Jono Ulinsko prašymai dėl savo narystės atsisakymo iš Jaunimo reikalų tarybos. Pirmininkė informavo, kad pagal Jaunimo atstovų į Birštono savivaldybės jaunimo reikalų tarybą rinkimų organizavimo tvarkos aprašo 34 punktą, nutrūkus SJRT nario, jaunimo atstovo įgaliojimams, jo vietą užima daugiausia balsų visuotinio susirinkimo metu surinkęs, tačiau į SJRT nepatekęs kandidatas. Šio atveju Emilija Treigytė ir Ernestas Vyšniauskas turėtų būti naujieji Tarybos nariai.
Dovilė Adamonytė pranešė, kad jau susisiekė su Emilija Treigyte ir gavo jos patvirtinimą dėl sutikimo dalyvauti SJRT veikloje iki kitų rinkimų. 
SJRT nariai bendrai nutarė susisiekti su Ernestu Vyšniausku socialinių tinklų būdu ir sužinoti jo galimybes dirbti Taryboje.
NUTARTA. Susisiekti su į SJRT neišrinktu jaunimo atstovu ir paklausti, ar nenorėtų užimti atsilaisvinusios vietos.
2. SVARSTYTA. Naujų narių priėmimo tvarkos ir kitų nuostatų punktų diskusija.
SJRT nutarus dėl naujos narių sudėties plano, Dovilė Adamonytė pastebėjo, kad jau per vėlu teikti sprendimo projektą dėl naujos SJRT sudėties vasario mėn. Savivaldybės tarybos posėdžiui, tačiau tai būtina padaryti kitam Savivaldybės tarybos posėdžiui.
Dovilė Adamonytė paklausė dėl papildomų pakeitimų, kurie galėtų būti pristatyti kartu su JRT naujos sudėties projektu. 
Deivis Slavinskas pasiūlė SJRT jaunimo atstovų rinkimų tvarkos aprašą papildyti galimybe balsuoti nuotoliniu būdu. Jaunimo reikalų koordinatorius taip pat pasiūlė SJRT nuostatus papildyti neaktyvių narių atleidimo procedūros patikslinimu – situacija, kai narys trys kartus be pateisinamos priežasties nedalyvavo posėdžiuose, suteikia SJRT teisę balsuoti dėl tokio nario atleidimo iš pareigų. 
Šiems pateiktiems pasiūlymams dėl Aprašo ir Nuostatų tikslinimo SJRT nariai pritarė.
Helmanas Lik pasiūlė ketvirtą pakeitimą – suvienodinti SJRT jaunimo atstovų rinkimų tvarkos Apraše ir JRT nuostatuose aprašytas narių priėmimo procedūras, konkrečiai kalbant apie SJRT nuostatuose esantį 14 punktą, kur nurodyta, kad „jaunimo atstovų rinkimų organizavimo ir delegavimo į Jaunimo reikalų tarybą tvarką naują nustato Savivaldybės taryba“. 
Dovilė Adamonytė pasiūlė Aprašą patvirtinti ir suvienodinti.
Helmanas Lik pabrėžė, kad toks Aprašas yra pernelyg abstraktus ir neatspindi realios tvarkos. 
Dovilė Adamonytė rekomendavo šį pakeitimą suderinti su Savivaldybės teisininku.
NUTARTA:
1. Paruošti Savivaldybės tarybai sprendimo projektą dėl naujos SJRT sudėties patvirtinimo.
2. Paruošti projektą, papildantį SJRT jaunimo atstovų rinkimų tvarkos aprašą galimybe balsuoti nuotoliniu būdu.
3. Paruošti projektą, papildantį SJRT nuostatus neaktyvių narių atleidimo procedūros patikslinimu.
4. Paruošti projektą, patobulinantį SJRT nuostatų 14 punktą, kad tiksliau atspindėtų SJRT jaunimo atstovų rinkimų tvarkos aprašą.
3. SVARSTYTA. 2021 m. SJRT veiklos plano derinimas.
Dovilė Adamonytė pasiūlė papunkčiui svarstyti Veiklos planą ir jį diskutuoti bei pasiūlė I ketv. kovo mėn. esantį punktą „naujų narių rinkimas“ performuluoti į „sprendimo parengimas Savivaldybės tarybai dėl SJRT jaunimo atstovų pakeitimo“.
Deivis Slavinskas taip pat pasiūlė veiklos planą papildyti ankstesnėje diskusijoje SJRT nutartų pakeitimų projektais.
Dovilė Adamonytė pasiūlė šiuos pakeitimų projektus Veiklos plane išdėstyti detaliai bei iškėlė klausimą, kiek tikslinga yra organizuoti SJRT rinkimus liepos mėn. 
Deivis Slavinskas pritarė, kad Birštono jaunimas vasaros sezonu yra užsiėmęs įvairiomis veiklomis. 
Helmanas Lik pasiūlė rinkimus perkelti į gegužės arba rugsėjo mėn. 
Dovilė Adamonytė rekomendavo rinkimų datos klausimą suderinti su teisininke, kad nebūtų nusižengta esamai tvarkai. Dovilė Adamonytė pasiūlė kelti į rugpjūčio pabaigą arba rugsėjo pradžią, o SJRT sudėties projektą pateikti Savivaldybės tarybos posėdžiui spalio mėn. 
SJRT nariai nutarė, kad rinkimų organizavimas rugpjūčio mėn. pabaigoje yra optimaliausias, bet Dovilė Adamonytė primygtinai rekomendavo šį klausimą, pirmiausia, suderinti su teisininke.
Dovilė Adamonytė pasiūlė užsitikrinti galimybę tobulinti Veiklos planą per metus ir, esant būtinybei, įtraukti į posėdžių darbotvarkes. 
NUTARTA:
1. Įtraukti 4 pakeitimų projektus į Veiklos planą.
2. Perkelti, esant teisinėms galimybėms, SJRT jaunimo atstovų rinkimus į rugpjūčio mėn., kad būtų patogiau jaunimui.
3. Užsitikrinti galimybę tobulinti Veiklos planą per metus.
4. SVARSTYTA. Jaunimo poreikių klausimyno sudarymo diskusija.
Deivis Slavinskas pradėjo diskusiją, primindamas, kad Atvira jaunimo erdvė yra jau sudariusi tokį klausimyną ir jau viešina.
Dovilė Adamonytė paprašė Helmano Lik, kaip AJE atstovo, supažindinti SJRT narius su eiga ir pasiekimais. 
Helmanas Lik vardijo statistiką, įskaitant:
· yra surinkti 42 atsakymai;
· 55 % respondentų yra 14–19 m. amžiaus, 22 % – 20 – 24 m.;
· 90 % respondentų mokosi arba mokėsi Birštono gimnazijoje;
· 62 % respondentų mano, kad informacija apie AJE yra gerai matoma viešumoje;
· kita.
Dovilė Adamonytė patvirtino, kad AJE anketa yra aktuali bendrame kontekste ir būtų neracionalu sudarinėti atskirą klausimyną, nes dauguma klausimų dubliuotųsi. 
Helmanas Lik patvirtino, kad vienas iš anketos sudarytojų uždavinių buvo plačiai aprėpti bendras Birštono jaunimo problemas. 
Dovilė Adamonytė paklausė, ar būtų galimybė AJE pasidalyti surinktais duomenimis ir kokiais kanalais buvo viešinama anketa. 
Helmanas Lik atsakė, kad klausimynas yra viešinamas Atviros jaunimo erdvės ir Birštono jaunimo klubo Facebook paskyrose, o rezultatais bus galima pasidalyti saugiais kanalais.
Dovilė Adamonytė priminė idėją paviešinti klausimyną Birštono gimnazijos „Tamo“ platformoje. 
Helmanas Lik pasiūlė Jaunimo reikalų koordinatoriui pasidomėti dėl Birštono gimnazijos, ar būtų galimybė sukurti „Tamo“ platformos vartotoją, kad galima būtų dalytis jaunimui aktualiomis naujienomis ir ateityje. 
Deivis Slavinskas palaikė šias idėjas ir prisiėmė atsakomybę dėl jų įgyvendinimo. 
NUTARTA:
1. Nekurti atskiro jaunimo problemų klausimyno, o bendradarbiauti su AJE esamos anketos viešinimui ir rezultatų pasidalijimui.
2. Susisiekti su Birštono gimnazija dėl naujienų „dėjimo“ į „Tamo“ platformą.
5. SVARSTYTA. Kiti klausimai.
Deivis Slavinskas iškėlė glaudesnio bendradarbiavimo tarp Birštono jaunimo ir su jaunimu dirbančių organizacijų projektų rašymo ir veiklų vystymo idėjas. 
SJRT nutarė pasvarstyti dėl tokių galimybių ir padiskutuoti ateinančiuose posėdžiuose.
NUTARTA. Generuoti naujas idėjas dėl jaunimo organizacijų glaudesnio bendradarbiavimo.

	Posėdžio pirmininkė

	Dovilė Adamonytė

	Posėdžio sekretorius
	Deivis Slavinskas

	
	



